
	KRALJEVINA BELGIJA

	
	

	
	ZVEZNA JAVNA SLUŽBA ZA JAVNO ZDRAVJE, VARNOST PREHRAMBENE VERIGE IN OKOLJE TER ZVEZNA AGENCIJA ZA ZDRAVILA IN MEDICINSKE PROIZVODE

	
	

	
	Kraljeva uredba o spremembi Kraljeve uredbe z dne 21. julija 2016 o pogojih za uporabo zdravil s strani veterinarjev in oseb, odgovornih za živali

	
	

	
	FILIP, kralj Belgijcev,

	
	

	
	pozdravljam vse prisotne in prihajajoče.

	
	

	
	

	
	Ob upoštevanju Zakona z dne 25. marca 1964 o zdravilih, člena 12f, vstavljenega v skladu z Zakonom z dne 1. maja 2006,

	
	

	
	ob upoštevanju Zakona z dne 28. avgusta 1991 o opravljanju dejavnosti veterinarske medicine, člen 9(2), kakor je bil spremenjen z Zakonom z dne 22. junija 2016 in 30. oktobra 2018,

	
	

	
	ob upoštevanju Kraljeve uredbe z dne 21. julija 2016 o pogojih za uporabo zdravil s strani veterinarjev in oseb, odgovornih za živali, kakor je bila delno razveljavljena z Odločitvijo Državnega sveta št. 244.629 z dne 28. maja 2019,

	
	

	
	ob upoštevanju obvestila Evropski komisiji z dne … v skladu s členom 5(1) Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe,

	
	

	
	ob upoštevanju mnenja finančnega inšpektorja z dne XX XX XXXX,

	
	

	
	ob upoštevanju Mnenja Državnega sveta št. XX.XXX/XX, podanega dne XX.XX.XXXX v okviru izvajanja člena 84(1)(2) Predpisov Državnega sveta, usklajenih dne 12. januarja 1973,

	
	

	
	po priporočilu ministrice za javno zdravje in ministra za kmetijstvo,

	
	

	
	S TEM DOKUMENTOM POTRJUJEMO IN ODREJAMO NASLEDNJE:

	
	

	
	

	
	Člen 1. Člen 65 Kraljeve uredbe z dne 21. julija 2016 o pogojih za uporabo zdravil s strani veterinarjev in oseb, odgovornih za živali, kakor je bila razveljavljena z Odločitvijo Državnega sveta št. 244.629 z dne 28. maja 2019, se popravi, kot sledi:

	
	

	
	„Člen 65. Ta oddelek se ne nanaša na: 

	
	1. konje;
2. zdravila, ki vsebujejo kritično pomembne antibiotike, ki so registrirani izključno za intramamarno uporabo.“.

	
	

	
	

	
	Člen 2. Člen 66 Kraljeve uredbe, kakor je bila razveljavljena z Odločitvijo Državnega sveta št. 244.629 z dne 28. maja 2019, se popravi, kot sledi:

	
	

	
	„Člen 66. Veterinarjem je prepovedano predpisovati, zagotavljati ali dajati ta uporabo kritično pomembne antibiotike za zdravljenje živali, namenjenih proizvodnji hrane, razen če so izpolnjene zahteve iz člena 67 ali 69.“.

	
	

	
	

	
	Člen 3. Člen 67 Kraljeve uredbe, kakor je bila razveljavljena z Odločitvijo Državnega sveta št. 244.629 z dne 28. maja 2019, se popravi, kot sledi:

	
	

	
	„Člen 67. Oddelek 1. Predpisovanje, zagotavljanje in dajanje za uporabo kritično pomembnih antibiotikov za metafilaktično in kurativno zdravljenje živali, namenjenih za proizvodnjo hrane, pa so dovoljeni, če se upošteva pogoje iz oddelka 2 in če se lahko posledično zaključi, da identificiran bakterijski sev ni občutljiv na preskušene antibiotike, ki niso kritično pomembni, ali druge preskušene protibakterijske snovi, občutljiv pa je samo na preskušene kritično pomembne antibiotike. Samo slednji sev, katerega občutljivost je bila uspešno dokazana v preskusu, se lahko kasneje uporabi.

	
	

	
	Za namene tega člena se preskus občutljivosti na antibiotik izvede v laboratoriju, ki ga akreditira BELAC (Belgijski akreditacijski organ) ali ima podobno akreditacijo.

	
	

	
	Oddelek 2. Z namenom aplikacije zdravljenja v skladu z oddelkom 1 morajo biti izpolnjeni vsi naslednji pogoji:

	
	

	
	1. bolezen je bakterijska;

	
	

	
	2. veterinar je predhodno na farmi klinično pregledal žival oz. živali, ki bodo zdravljene;

	
	

	
	3. med obiskom iz točke 2 je veterinar sam vzel primerne vzorce živali ali je zahteval avtopsijo;

	
	

	
	4. opravi se pregled vzorcev ali avtopsija, da se določi bakterijski sev, ki verjetno povzroča okužbo;

	
	

	
	5. opravi se laboratorijski preskus občutljivosti na antibiotike za identificiran bakterijski sev, ki verjetno povzroča okužbo. S tem preskusom občutljivosti na antibiotike se oceni občutljivost identificiranega bakterijskega seva na kritično pomembne antibiotike v primerjavi z vsaj sedmimi drugimi antibiotiki, ki niso kritično pomembni in pripadajo vsaj petim različnim razredom antibiotikov.

	
	

	
	Če pri pregledu iz točke 4 ni mogoče dobiti čiste kulture bakterijskega seva, ki verjetno povzroča okužbo, ali če za identificiran bakterijski sev ni na voljo nobenega preskusa občutljivosti na antibiotike iz točke 5 ali če vzorcev za identificirano patologijo ni mogoče vzeti, veterinar svojo odločitev za uporabo kritično pomembnih antibiotikov upraviči na podlagi primerljivih, nedavnih znanstvenih informacij o odpornosti na antibiotike za bakterijski sev, ki verjetno povzroča okužbo, ki kažejo, da so učinkoviti le kritično pomembni antibiotiki. Tako pojasnilo je treba priložiti negativnemu rezultatu iz laboratorija v pisnem poročilu za vsak primer posebej.

	
	

	
	Oddelek 3. Veterinar ne opravi pregledov iz točk 3 in 4 oddelka 2, če ima rezultate enakih predhodnih raziskav za isto žival ali isto skupino živali za enako patologijo, če so ti pregledi stari manj kot šest mesecev za kategorije perutnine, prašičev in telet v skladu s členom 15(1)(2)(6) ali manj kot dvanajst mesecev za drugo govedo in perutnino, majhne prežvekovalce, kunce in za ribogojstvo.

	
	

	
	Oddelek 4. Veterinar, ki predpiše, zagotovi in da kritično pomembne antibiotike, hrani vse rezultate pregledov iz tega člena vsaj pet let in jih predloži v primeru inšpekcije. Enako dolgo hrani tudi vse druge rezultate analiz in pojasnila za svoje odločitve pri zdravljenju.“.

	
	

	
	

	
	Člen 4. Člen 68 Kraljeve uredbe, kakor je bila razveljavljena z Odločitvijo Državnega sveta št. 244.629 z dne 28. maja 2019, se popravi, kot sledi:

	
	

	
	„Člen 68. Veterinar, ki v skladu s tem členom predpiše in zagotovi kritično pomembne antibiotike, odgovorni osebi predloži kopijo rezultatov laboratorijskih preiskav, skupaj s pojasnitvijo iz člena 67(2)(2), če obstaja. Enkraten sklic na poročilo z rezultati laboratorijskih preiskav je treba navesti v dokumentu o administraciji in oskrbi, ki vsebuje enkratno številko, kot je opisano v členu 32(2), ali na receptu, kot je opisano v členu 37, da se zagotovi povezava med rezultati in receptom ali oskrbo s kritično pomembnimi antibiotiki.“.

	
	

	
	

	
	Člen 5. Člen 69 Kraljeve uredbe, kakor je bila razveljavljena z Odločitvijo Državnega sveta št. 244.629 z dne 28. maja 2019, se popravi, kot sledi:

	
	

	
	„Člen 69. V izjemnih primerih in v ekstremno nujnih okoliščinah lahko veterinar na lastno odgovornost in po opravljenem kliničnem pregledu da živali kritično pomemben antibiotik, če upravičeno meni, da je ta kritično pomemben antibiotik edina možna oblika zdravljenja, ki lahko reši življenje taki živali ali prepreči nepopravljivo škodo. Določbe člena 67(2)(1)(3) do (5) in 67(2)(2) se še vedno v celoti uporabljajo. Ko so znani rezultati laboratorijskih preiskav in občutljivost na antibiotike, veterinar ustrezno prilagodi svoje zdravljenje v skladu z določbami člena 67. Med čakanjem na omenjene rezultate lahko zdravljenje izvaja le veterinar in samo na prej omenjeni živali.“.

	
	

	
	

	
	Člen 6. Člen 70 Kraljeve uredbe z dne 21. julija 2016, kakor je bila razveljavljena z Odločitvijo Državnega sveta št. 244.629 z dne 28. maja 2019, se popravi, kot sledi:

	
	

	
	„Člen 70. Minister lahko spremeni seznam iz Priloge 4.“.

	
	

	
	

	
	Člen 7. V isti uredbi se Priloga 4, kakor je bila razveljavljena z Odločitvijo št. 244.629 z dne 28. maja 2019, nadomesti s prilogo k tej uredbi.

	
	

	
	

	
	Člen 8. Ta uredba začne veljati na dan njene objave v Belgijskem uradnem listu [Belgisch Staatsblad].

	
	

	
	

	
	Člen 9. Ministrica za javno zdravje in minister za kmetijstvo sta vsak v okviru svojih pristojnosti odgovorna za izvajanje te uredbe.

	
	

	
	

	
	……………….., …………………

	
	

	
	V imenu Njegovega veličanstva:

	
	

	
	Ministrica za zdravje,

	
	










	Maggie DE BLOCK

	

	
	Minister za kmetijstvo,

	
	










	Willy BORSUS

	
	







Priloga h Kraljevi uredbi z dne XXX o spremembi Kraljeve uredbe z dne 21. julija 2016 o pogojih za uporabo zdravil s strani veterinarjev in oseb, odgovornih za živali

„Priloga 4.

Kritično pomembni antibiotiki so tisti, ki pripadajo naslednjim razredom antibiotikov:

	1. 
	Tretja generacija cefalosporinov;


	2. 
	Četrta generacija cefalosporinov;


	3. 
	Prva generacija fluorokinolonov;


	4. 
	Druga generacija fluorokinolonov; 


	5. 
	Tretja generacija fluorokinolonov.“





Odobreno, da se priloži k Naši uredbi z dne XXX o spremembi Kraljeve uredbe z dne 21. julija 2016 o pogojih za uporabo zdravil s strani veterinarjev in oseb, odgovornih za živali.

	V imenu Njegovega veličanstva: 

	
	

	Ministrica za zdravje,

	

	Maggie DE BLOCK

	
	

	Minister za kmetijstvo,

	

	Denis DUCARME

